EFF 'gereed om te regeer' – Shivambu | Maroela Media
Floyd Shivambu, adjunkleier van die EFF (Foto: ANA)
Hy het Saterdag afgevaardigdes by die EFF se twee dag lange verkiesingskonferensie in Pietermaritzburg toegespreek en gesê die party is "reg om te regeer".
"Die EFF het 'n kollektiewe kapasiteit om beslissende leierskap te verskaf aan die mense van Suid-Afrika." Volgens hom is die ANC 'n "kollektiewe groep korrupte en onbevoegde individue". "Daarom moet die EFF dié groep "onbevoegde persone in die regering van Suid-Afrika vervang", het hy gesê onder luide toejuiging van afgevaardigdes.
Hy het gesê jongmense op universiteitskampusse sien uit daarna dat die EFF "ware verandering" teweegbring, maar 'n oorwinning in die VSR-verkiesings is nie 'n waarborg van stemme in die 2019- nasionale en provinsiale verkiesings nie. Hy het almal versoek om ondersteuning vir die party te verseker voor die verkiesing.
KwaZulu-Natal het die grootste EFF-lidmaatskap in die land. "KwaZulu-Natal is 'n strategiese punt vir ons om 'n beslissende skuif te maak in die politiek en ons lede moet gereed maak om na elke deel van die land te gaan om die boodskap van die EFF te versprei." Hy het lede ook gewaarsku om nie verdeeldheid te saai in die party nie. "Ons wil nie faksies hê nie en ook nie persone wat skinder in die party nie."
Nominasies vir die topvyf provinsiale posisies is teen Saterdagmiddag afgehandel en LP's Vusi Khoza en Vukani Ndlovu is die gunstelinge vir provinsiale voorsitter.
Julius Malema, leier van die party, sal na verwagting Sondag die afgevaardigdes toespreek.
Driejarige verdrink by huis in Boksburg
SPAAR ONS LAND DIT!!!!!
Waar ? In Kammaland ? Floyd herhinner elke dag meer aan Idi Amin……
Asseblief, as dit gebeur is ons gedoem.
Dan gaan ons van "botter na wors".
Waar of hoe is ons uitkoms?
Die poppe gaan dans!!
As dit gebeur is ek gereed om my goed te vat en te loop. Siria, Bosnia middel van Sahara enige plek sal beter wees.